Reacția unei eleve de top după ce olimpiadele au fost anulate: "Se duc din lucrurile care ne motivează să învăţăm cu dedicaţie“.
Ministerul Educaţiei a decis ca anul acesta să fie anulate olimpiadele. Ministerul Educaţiei: Decizia de a se organiza anumite olimpiade era discriminatorie. Antonia, olimpică: Mulţi elevi se ambiţionau să înveţe mai mult când se dădeau concursuri.
Antonia Pănescu are 18 ani și, în mod normal, acum era cu burta pe carte pentru olimpiade. Visa la podium la biologie și chimie.Antonia Pănescu: "Când am primit vestea că nu o să se mai ţină olimpiadele deloc am fost foarte tristă pentru că deja se duc din lucrurile care ar putea să ne motiveze pe noi ca elevi să continuăm să învăţăm cu aceeaşi dedicaţie.“N-ar fi spus NU nici la olimpiadă organizată pe net. Ministerul, în schimb, n-a vrut să facă nimic online, pentru că, spune Anisie, ar fi fost discriminatoriu să organizeze doar unele concursuri.Antonia Pănescu: "S-ar fi putut decide la nivelul fiecărei materii cum este cel mai optim să se procedeze. Este un grup de elevi, de studenţi care aduc mândrie acestei ţări prin rezultatele lor excepţionale în învăţătură. Faptul că nu sunt răsplătiţi aceşti elevi care depun efort în plus mi se pare inacceptabil.“.